**О Б Щ И У С Л О В И Я**

**на ,,НЕКСТ СЕКЮРИТИ” ЕООД**

**за извършване на услуги с леки автомобили**

 **(в сила от 14.07.2016 г.)**

**Чл. 1.** Общите условия представляват неразделна част от Договор за услуга (наричан по-долу за краткост Договора) между **,,НЕКСТ СЕКЮРИТИ” ЕООД**, наричано по-долу за краткост **ИЗПЪЛНИТЕЛ** и **клиентите ВЪЗЛОЖИТЕЛИ, като с тях** се определят редът и условията за извършване на услугите предлагани от ИЗПЪЛНИТЕЛЯ.

**Чл.2.** С подписването на Протокол 1 и/или с подписването на Договора, **ВЪЗЛОЖИТЕЛИТЕ** приемат, потвърждават и се съгласяват със съдържанието на настоящите Общите условия като неразделна част от Договора.

**Чл. 3 /1/ ВЪЗЛОЖИТЕЛЯТ** заплаща на **ИЗПЪЛНИТЕЛЯ** пълната цена при подписване на Протокол 1 съгласно предварително направена заявка. Заплащането на услугата се извършва в брой в офиса на **ИЗПЪЛНИТЕЛЯ** или по банков път. **ИЗПЪЛНИТЕЛЯ** осигурява възможност предоставените услуги да бъдат заплатени на шофьора (в брой или с кредитна карта).

 **/2/** Цената, посочена за всеки автомобил, е крайна, с вкл. ДДС, като при заплащането и **ИЗПЪЛНИТЕЛЯТ** издава на **ВЪЗЛОЖИТЕЛЯ** данъчна фактура.

 **/3/** Всички разходи са включени в цената, с изключение на пробега на бронираните и ретро автомобилите, за които поради високия разход за тяхната поддръжка, както и обратния курс при връщането от дестинации извън гр. София се отчита необходимото време по ценоразпис.

 **/4/** Всеки започнат половин час се заплаща от **ВЪЗЛОЖИТЕЛЯ** на **ИЗПЪЛНИТЕЛЯ** като ½ час по ценоразписа за съответния автомобил.

 **/5/** Всеки допълнителен километър пробег над включения в цената за бронираните автомобили се заплаща по 5 лв за км при пробег под 100 км на денонощие и по 3 лв за км при пробег над 100 км за денонощие, а за ретро автомобилите по 3 лв за км при пробег под 100 км на денонощие и по 2 лв за км при пробег над 100 км за денонощие

 **/6/** В рамките на гр. София пробега до мястото, на което се предава автомобила е безплатно.

 **/7/** При поръчка на автомобил за адрес извън гр. София – времето за пристигане се заплаща по ценоразпис, за конкретния автомобил. При нощувка на автомобила извън гр. София за шофьора е необходимо да бъде осигурен хотел с включена закуска (минимум 3 звезди), както и разходи за храна в размер на 20 лв. дневно.

 **/8/** При трансфер от аерогара или друго място, времето се отчита от указания в резервацията час на пристигане, независимо от закъснението на самолета или друго транспортното средство.

 /9/ Всички допълнителни разходи извън предварително заявените услуги се заплащат от **ИЗПЪЛНИТЕЛЯ** при подписването на Протокол 2. Плащането се извършва на шофьора в брой или с кредитна карта.

**Чл. 4.** /1/ При заявяване на автомобил, **ВЪЗЛОЖИТЕЛЯТ** следва да предварително да уведоми за вида и броя на багажа.

 /2/ Заявеният автомобил пристига на посочения от **ВЪЗЛОЖИТЕЛЯ** адрес, след което се подписва договор и протокол за извършваната услуга. При сключване на договора **ВЪЗЛОЖИТЕЛЯТ** се легитимира с лична карта, задграничен паспорт или друг документ за самоличност.

**Чл. 5. ВЪЗЛОЖИТЕЛЯ** и **ИЗПЪЛНИТЕЛЯ** правят обстоен първоначален оглед на автомобила, изготвят и подписват Протокол 1.

**Чл. 6. ВЪЗЛОЖИТЕЛЯ** носи пълна имуществена отговорност за всички виновно причинени щети и дължи пълното им обезщетяване незабавно след установяването им без да е необходима покана.

**Чл. 7. ,,НЕКСТ СЕКЮРИТИ” ЕООД** предлага възможност за наемане на въоръжен шофьор и/или персонален бодигард.

**Чл.8.** Общите условия могат да бъдат променяни, допълвани или отменяни от **,,НЕКСТ СЕКЮРИТИ” ЕООД**, като съответните изменения и допълнения или отменени клаузи влизат в сила по отношение на **трети лица** от датата на обявяването им на интернет страницата [www.brone.bg](http://www.brone.bg).

**Чл.9.** Всички възникнали спорове между страните, във връзка с изпълнението и/или неизпълнението на договора за услуга и/или на настоящите Общи условия, се решават чрез провеждане на преговори. , В случай, че между страните не може да бъде постигнато съгласие всяка от тях следва да повдигне спора пред Арбитраж към Българска стокова борса.

**Чл. 10.** По отношение на неуредените в настоящите Общи условия случаи ще следва да се прилагат действащите разпоредбите на законодателство на Република България.

 Настоящите общи условия са приети от **,,НЕКСТ СЕКЮРИТИ” ЕООД** и влизат в сила считано от 14.07.2016 година